യുവ സംരംഭകരിൽ നിന്ന് മികച്ച ആയുർവേദാധിഷ്ഠിത ബിസിനസ് ആശയങ്ങൾ കണ്ടെത്താനായി സിഐഐ ( കോൺഫെഡറേഷൻ ഓഫ് ഇന്ത്യൻ ഇൻഡസ്ട്രീസ് ) ദേശീയ സ്റ്റാർട്ടപ്പ് മത്സരം സംഘടിപ്പിക്കുന്നു . ആയുർസ്റ്റാർട്ട് 2018 എന്ന പേരിലാണ് മത്സരം സംഘടിപ്പിക്കുന്നത് . സിഐഐ സംഘടിപ്പിക്കുന്ന ആയുർവേദ സ്റ്റാർട്ടപ്പ് കോൺക്ലേവിനോട് അനുബന്ധിച്ചാണ് ആയുർസ്റ്റാർട്ട് 2018 സംഘടിപ്പിക്കുന്നത് . തെരഞ്ഞെടുക്കുന്ന ആശയങ്ങൾക്ക് സാമ്പത്തിക , സാങ്കേതിക , ഇൻക്യുബേഷൻ സഹായങ്ങൾ സിഐഐ നൽകും . ബിരുദമാണ് മത്സരത്തിൽ പങ്കെടുക്കാനുളള അടിസ്ഥാന യോഗ്യത . ഇപ്പോൾ ബിരുദ പഠനം നടത്തുന്നവർക്കും പങ്കെടുക്കാം . മൂന്ന് പേർ ഉൾപ്പെടുന്ന ടീമായി ആശയങ്ങൾ ജൂലൈ 15 മുൻപ് അയ്ക്കണമെന്ന് സിഐഐ കേരള ഘടകം അറിയിച്ചു . ഷോർട്ട് ലിസ്റ്റ് ചെയ്യപ്പെടുന്ന ടീമുകൾ ആഗസ്റ്റ് 30 ന് തങ്ങളുടെ പ്രോജക്ട് ആശയങ്ങൾ സിഐഐ നിഷ്കർഷിക്കുന്ന പാനലിന് മുൻപിൽ അവതരിപ്പിക്കണം .